Det begyndte så godt, men holdt ikke hele vejen, da Aalborg Håndbold tabte på hjemmebane til FC Barcelona i håndboldens Champions League.

Selvom 5.000 ellevilde fans gjorde alt, hvad de kunne, så var det ikke nok. Aalborg Håndbold måtte onsdag aften se sig slået 39-33 af storholdet FC Barcelona, der trak en sejr med sig hjem til spanien på nordjydernes hjemmebane. I løbet af første halvleg var Aalborg ellers både foran med to og tre, men hele tiden fulgte Barcelona op, så selvom en storspillende Simon Gade i Aalborg-målet gjorde alt, hvad han kunne for at holde spanierne væk fra scoringer i første halvleg, så måtte de to førehold Champions Leagues gruppe B gå til pause med uafgjort 19-19. Udnyttede ikke chancerne I anden begyndte alt lige så tæt som første halvleg sluttede, men sådan skulle det ikke vare ved. Selvom Aalborg kom foran 24-22, så kunne de ikke holde det catalanske storhold helt fra fadet, og det udnyttede verdensklasse spillere som Dika Mem fra Frankrig og Aleix Gomez fra Spanien, så med under ti minutter tilbage af kampen var Aalborg pludselig bagud med seks. Udover de to verdensstjerner, så kan Aalborg Håndbold også skyde skylden på en dansker, ikke en af deres egne spillere, men derimod FC Barcelonas Emil Nielsen, der gjorde et fremragende stykke arbejde i Barcelona-målet og lykkes med at med at holde Aalborg ude af kampen, så spanierne til sidst sikkert kunne køre sejren hjem. På trods af nederlaget ligger Aalborg fortsat godt til deres gruppe i Champions League, og har med seks point fire point op til FC Barcelona, der fortsat er ubesejret.